George Clinton (funkmusiker)

George Clinton (født 1941) er en funk-musiker fra USA. Han var hovedpersonen i gruppene Parliament og Funkadelic på 1970- og 1980-tallet, og han turnerer fortsatt med varianter av disse. Han omtales gjerne som en av de mest innovative musikerne innen funk og regnes som skaperen av understilen P-Funk. Sammen med femten andre medlemmer av Parliament-Funkadelic blei han i 1997 innvotert i Rock and Roll Hall of Fame.Omtale på nettstedet til Rock and Roll Hall of Fame; besøkt 21. desember 2015.

 Karriere 
Som tenåring danna Clinton, som jobba i en barbersalong i Plainfield i New Jersey, doo-wop-gruppa The Parliaments, sterkt inspirert av blant andre Frankie Lymon & the Teenagers.Kris Needs: George Clinton & The Cosmic Odyssey of the P-Funk Empire, Omnibus Press 2014, ISBN 9781783230372, kapittel 1. Han rekrutterte til gruppa gjennom kunder i salongen. Etter ei tid flytta de til Detroit og gjorde forsøk på å komme inn i miljøet rundt plateselskapet Motown. Suksessen uteblei, og etter hvert trakk Clinton mer i funk-retning og gav backing-musikerne mer plass. Rettighetsproblemer hindra ham ei tid i å bruke det gamle band-navnet. Resultatet av dette blei flere grupper som i stor grad hadde samme mannskap, og utover på 1970-tallet hadde Parliament og Funkadelic stor suksess med mer enn 40 hitsingler.Rickey Vincent: Funk – The Music, The People, and The Rhythm of The One, St. Martin's Press 1996, ISBN 9780312134990, side 232 ff.Oversikt over listeplasseringer på nettstedet Allmusic.com; besøkt 30. januar 2016.

På 1980-tallet spilte Clinton inn flere album, dels soloutgivelser og dels med varierende samlinger av hans gamle kolleger under ymse gruppenavn, som gjerne går under samlebetegnelsen P-Funk All-Stars. innspillingene gav en del gode plasseringer på rhythm-and-blues-listene i USA.

Fra 1990-tallet og framover er Clintons materiale mye brukt av rappere som utgangspunkt for sampling-innspillinger, og han har påvirka artister som Jungle Brothers, Ice-T, Fishbone og MC Hammer.

 Referanser 
Artikkel om Clinton i Jan Sneum: Politikens rock-leksikon – Udenlandsk rock gennem 40 år, Politikens Forlag 1992, side 108–109.

 Eksterne lenker 




 Diskografi på nettstedet Allmusic.com

Kategori:Musikere fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Rowan County i Nord-Carolina
Kategori:Personer fra Cabarrus County i Nord-Carolina